**21-ва учебна седмица Домашна работа – 8 клас**

**Литература**

**Моля, прочетете произведението „ За буквите“ от Черноризец Храбър.**

[**https://chitanka.info/text/16262-za-bukvite**](https://chitanka.info/text/16262-za-bukvite)

**Моля, прочетете информацията за Черноризец Храбър и отговорете на след текста.**

Името Черноризец Храбър буди любопитство. Общоприетата теория е, че Черноризец идва от „монах“ – най-ниският сан в духовенството, а Храбър е или истинското име на човека зад това прозвище, или псевдоним, като най-вероятно става дума за второто. Точните години на неговия живот остават неизвестни. Догадките на експертите са разнопосочни. Някои споделят възгледите, че той е живял през Х или XI век, но болшинството се обединяват около тезата, че точният период на неговия живот е втората половина на IX век, съвпадаща с покръстването на българите и утвърждаването на българската писменост и култура. Съчинението, за което ще стане дума, е спомогнало за развитието й особено много.

Единственият исторически извор, от който черпим информация за личността Черноризец Храбър, е неговото средновековно съчинение, озаглавено „За буквите“ или „Сказание за буквите“ (на старобългарски – „Ὀ писмєнєхь“), чийто оригинал не е намерен и до днес. Най-старият препис е в „Лаврентския сборник“, датиращ от времето на цар Иван Александър, а по-точно – от 1348 година. То е многократно препечатвано през следващите векове, предимно от руски автори. Смята се, че „За буквите“ е само епилогът на по-голям по обем текст, който обаче не е известен. Поради тази причина се счита, че съчинението има много по-важна роля.

Смята се, че Черноризец Храбър написва „За буквите“ в особено значим момент – след пристигането на Кирило-Методиевите ученици у нас. Това е период, в който българската църква е силно зависима от византийската, най-висшите духовници са византийци, а цялата църковна служба се води на гръцки език.

Текстът е забележително структуриран за времето си. От този факт историците заключават, че става дума за високо образован духовник, който без никакво съмнение по народност е *българин*. Определян е от историците като „културовед“, „будител“ и „бележит писател“ и дори като „пламенен патриот“ и „революционер в културата“, тъй като нарушава общоприетите догми за отслужване единствено и само на гръцки език и се опълчва на византийското духовенство.

Мнозина считат, че „За буквите“ се явява най-яркото проявление в борбата на българите за църковна, духовна и културна независимост от Византия. Борба, чиято кулминация се случва на Преславския народен събор през  893 година. Това събитие е възприето като връх в християнизаторското дело на княз Борис I. Съборът е свикан, след като той детронира по-стария си син Владимир Расате, който е опитал да премахне християнството и да наложи някогашното езичество.

Няколко ключови за българската история събития се случват именно там – князът обявява по-малкия си син – Симеон, за цар на България, а столицата на българското царство е преместена от Плиска в Преслав. Други изключително важни решения са прогонването на византийските духовници и заместването им с български такива, както и решението българският език да замени византийския в църковната служба. Един от факторите, изиграли ключова роля за извоюваната културна, духовна и църковна независимост от Византия, както и за случилия се Златен век при цар Симеон I, е именно трактатът „За буквите“.

Освен липсата на сведения за точния период, в който е живял, липсва информация и за самата личност Черноризец Храбър. Това дава плод на множество различни теории и много учени споделят различни гледни точки относно човека, стоящ зад това прозвище. Някои твърдят, че зад него стои Йоан Екзарх – един от най-известните представители на Преславската книжовна школа (към която е причисляван и самият Черноризец Храбър), превел множество византийски книги и църковни проповеди.

Най-широко разпространената хипотеза е, че Черноризец Храбър е литературният псевдоним на самия цар Симеон Велики. Тя е въведена в научните среди от Васил Златарски през 1927 година и от тогава е обект на ожесточени спорове сред историците. Някои от тях я квалифицират като „прекалено романтична гледна точка“, защото липсват ясни доказателства за общи черти между двамата, освен общия времеви период, в който са живели. От друга страна,  Черноризец Храбър очевидно е бил не само изключително изучен за времето си, но и добре запознат с държавните дела от епохата. За някои това категорично е човек от княжеския двор, получил солидно образование, което само по себе си ни отвежда до Симеон.

Има още много теории за личността зад Черноризец Храбър – някои предполагат, че това е Климент Охридски, други – Наум. Една интересна теория твърди, че всъщност зад названието Черноризец Храбър стои самият Св. Константин-Кирил Философ. Това се дължи на факта, че намереният в Лаврентския сборник препис от 1348 година е кръстен „О писменехь чръноризца храбра“, където „черноризец храбър“ е написан с малки букви и е в падеж. Това предполага, че заглавието трябва да се тълкува като „За буквите на черноризеца храбри“ и „черноризеца храбри“ (според други изследователи липсата на главни букви не е озадачаваща) е самият св. Кирил, а авторът на текста е неизвестен.

Задача 1. Отбележи с V, ако трвърдението е вярно и с Х , ако твърдението е грешно.

А) Черноризец Храбър е книжовник , който е работил в Охридската

книжовна школа в края на 9 и началото на 10 век. Името му се

смята за псевдоним и буквално означава „храбър монах “.

Б) Има различни хипотези, за това кой книжовник се крие зад името

Черноризец Храбър.

В) Най-старият препис достигнал до нас е в „Лаврентския сборник“,

датиращ от времето на цар Иван Александър.

Г) Повод за написване на произведението е важно историческо

събитие- посрещането на учениците на Кирил и Методи в България.

Д) Творбата е изградена от четири части.

Д) Създаването на славянската писменост от св. Кирил е представено

като израз на Божията милост.

Е) Авторът използва реторичния похват теза – антитеза и под

формата на въпроси се въвеждат тезите.

Ж) Основният проблем, който е поставен в творбата е необходимостта

на славяните да имат своя азбука.

З) Блестящата защита на славянската азбука е допълнена с пламенна

възхвала (апология) на делото на братята Кирил и Методий.

И) Черноризец Храбър прави аналогия с чудото на сътворението на

света от Бог и създаването на славянската азбука от св. Кирил.

Задача 2. Подредете цитатите в хронологичен ред.

А) След това човеколюбецът бог, който урежда всичко и който не оставя

човешкия род без разум, но всички привежда към разум и спасение,

смили се над човешкия род, изпрати му свети Константин Философа,

наречен Кирил, праведен и истинолюбив мъж, и той им състави 38

букви

Б) Има и други отговори, които другаде ще кажем, а сега няма време.

Така, братя, бог е дал разум на славяните, комуто слава и чест, и власт,

и поколение сега и винаги в безкрайните векове, амин.

В) Затова славянските букви са по-свети и по за почит, защото свят мъж

ги е създал, а гръцките — елини езичници.

Г) Ако запиташ гръцките книжовници, като речеш: „Кой ви е създал

буквите и превел книгите, или в кое време?“, то рядко измежду тях

знаят. Обаче ако запиташ славянските азбукарчета, като речеш: „Кой

ви е създал азбуката или превел книгите?“, всички знаят и в отговор

ще рекат: „Св. Константин Философ, наречен Кирил, той ни създаде

азбуката и преведе книгите и брат му Методий.“

Д) Някои казват: „Защо е създал 38 букви, когато може да се пише и с по-

малко, както гърците пишат с 24 букви?“

Е) Прочее преди славяните нямаха книги, но бидейки езичници, четяха

и гадаеха с черти и резки.

Задача 3. Свържи изреченията с едно от двете продължения.

1. Трактатът ,,За буквите” е

А) полемично слово.

Б) похвално слово.

2. Съчинението ,,За буквите” е апология на

А) славянската писменост.

Б) християнската религия.

3. Според една от хипотезите зад името Черноризец Храбър се крие

личността на

А) княз Борис I.

Б) цар Симеон Велики.

Задача 4. Открий и запиши кои са основните тези на Черноризец

Храбър.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_